डुग्गर, धरती दा इक ऐसा खंड ऐ जित्थें देह‌‌्‌रे-देह‌‌्‌‌‌‌‌रियें दी बी बड़ी संख्या ऐ-ए इक न इक कुसै न कुसै श्हीद-शिलाबैती दा स्मारक-चि’न्न ऐ। इनें श्हीदें-शिलाबैत्तियें ने जुड़ी दिया गाथां, कारकें-बारें दे रूपै च जोगी, गारड़ी, दरेस ते होर दूए इयै नेह् लोक गांदे मिलदे न। होर दूए लोक-गीतें सांहीं मतियां कारकां-बारा बी नेहियां न जिंदे रचने आलें दे सरबंधै च लग-भग कोई थौह् नेई। उंआ ते ‘धुनिनाथ, नानक दरेस, शौनक आदि नांएं गी सम्हालेआ जंदा ऐ। अज्ज इंदे बंशज थांएं-थांएं बस्से दे न- अपने इनें बजुर्गे दे सरबंधै च कोई ठोस तित्थ-बारें जां थां थित्थें दी नशानदेई करने-कराने च असमर्थ जेह् लगदे न। नानक दरेस हुंदे सरबंधै च गलाया जंदा ऐ दे ओ ‘घौ मन्हासां’ दे रौह्‌ने आले हे।